ปกติเป็นคนที่มีประจำเดือนมาไม่ปกติอยู่แล้วคะ หลายเดือนมาทีก่อนน่านี้มีอะไรกับแฟนค่ะแล้วไม่ได้ป้องกันคะประมาณ1อาทิตย์ประจำเดือนมาเยอะมากนานด้วยพอจะหยุดก็ยังมีไหลกระปริปกระปอยค่ะ และมีออกมากเยอะแต่เป็นสีดำค่ะเหมือนเป็นสีแปลกๆสีน้ำตาลติดออกมาด้วยแล้วมีกลิ่นแปลกๆค่ะ
สวัสดีค่ะ หากมีเลือดประจำเดือนออกมาปริมาณมาก และมานานเกิน 7 วัน ก็จะถือเป็นประจำเดือนที่ผิดปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น โดยจะมีอาการขาดประจำเดือนมาก่อน และมีอาการปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์แบบไม่ป้องกัน แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงออกกะปริดกะปรอยมาอีกเรื่อยๆ ไม่หายไป แนะนำควรไปพบสูติ-นรีแพทย์เพื่อตรวจหาสาเหตุและรักษาค่ะ